cyanic-selkie/wikianc huggingface dataset:
Κονσταντίν μακ Φέργκουσα
Ο Κονσταντίν μακ Φέργκουσα (Constantine son of Fergus, πριν το 775 - 820) βασιλιάς των Πίκτων (789 - 820) απαριθμείται από πολλούς ιστορικούς στην Βικτωριανή εποχή ως Κωνσταντίνος Α΄ της Σκωτίας. Θεωρείται ο ιδρυτής της εκκλησίας του Ντάνκελντ που δέχτηκε αργότερα τα οστά του Αγίου Κολούμπα από την Ίωνα. Έχει ειπωθεί ότι ο Κονσταντίν και ο αδελφός του Όνγκους Β΄ των Πίκτων ήταν γιοι του Φέργκους μακ Έχνταχ βασιλιά της Νταλ Ριάτα αλλά δεν έχει γίνει ευρύτερα αποδεκτό. Τα δυο αδέλφια ήταν πιθανότατα εγγονοί ή δισέγγονοι ευγενών του Όνγκους Α΄ των Πίκτων, η οικογένεια του καταγόταν από το Μερνς και είχε δεσμούς με τον Έογκαναχ του Μάνστερ στην Ιρλανδία.
Βασιλεία
thumb|right|250px|Ο Σταυρός του Ντάπλιν στον οποίο απομνημονεύεται το όνομα του Κονσταντίν. Τα Ιρλανδικά Χρονικά παρέχουν ελάχιστες πηγές για την εποχή του Κονσταντίν. Η αιτία δεν είναι γνωστή, η παρουσία των Βίκινγκ στην Ιρλανδία και στις δυτικές ακτές της Σκωτίας ίσως να είναι αιτία της έλλειψης πληροφοριών, ακολούθησε η δολοφονία του ηγούμενου Νώε του Κίνγκαρθ στο νησί του Μπιουτ από επιδρομείς. Η πρώτη καταγραφή ήταν μια εμφύλια διαμάχη στους Πίκτες ανάμεσα στον ίδιο τον Κονσταντίν και το προκάτοχο του Κόναλλ μακ Τάιντγκ (789) με νικητή τον Κονσταντίν, ο Κόναλλ αργότερα δολοφονήθηκε (807). Είναι δεδομένο ότι ο Κονσταντίν νίκησε και ανέτρεψε τον Κόναλλ αλλά δεν είναι γνωστή η ακριβής ημερομηνία αφού τα χρονικά του δίνουν περίοδο βασιλείας μεταξύ 35 - 45 ετών. Η δεύτερη αναφορά ήταν ο θάνατος του ίδιου του Κονσταντίν το 820.
Η αρχική εκτίμηση ήταν ότι ο Σταυρός του Ντάπλιν ανεγέρθη για να τιμήσει την νίκη του Κένεθ Α΄ της Σκωτίας στους Πίκτες όπως και ο λίθος του Στόουν. Πρόσφατες έρευνες παρουσίασαν το όνομα του Κονσταντίν σε επιγραφή του σταυρού, οι ιστορικοί ύστερα από αυτό κατέληξαν στο συμπέρασμα ότι ο σταυρός ανεγέρθη από τον ίδιο τον Κονσταντίν για να απομνημονεύσει το όνομα του. Το όνομα που εμφανίζεται στον σταυρό είναι "Κονσταντίν φίλους Φίρκους" μια Λατινική μετάφραση της Αρχαίας Ιρλανδικής έκδοσης του ονόματος του όπως εμφανίζεται με το έγγραφο του Πόπλετον στους καταλόγους των Πικτών βασιλέων.
Θρύλοι
Οι απόψεις ότι η σαρκοφάγος του Αγίου Ανδρέα δημιουργήθηκε από τον Κονσταντίν και ότι τα λείψανα του Αγίου Κολούμπα μεταφέρθηκαν από την Ιονά στο Ντάνκελντ από τον Κονσταντίν δεν έγιναν αποδεκτές. Η άποψη ότι τα λείψανα του Αγίου Κολούμπα μεταφέρθηκαν στο Ντάνκελντ από τον Κονσταντίν παρουσιάστηκε 30 χρόνια αργότερα την εποχή του Κένεθ Α΄ της Σκωτίας με βάση μια αναφορά των Σκωτσέζικων Χρονικών για το 818.
Το γεγονός ότι ο Κονσταντίν ίδρυσε το Ντάνκελντ αναφέρεται από μετέπειτα χρονικογράφους όπως ο Ιωάννης του Φορντάν που ακολούθησαν παραλλαγές του καταλόγου των Πικτών βασιλέων ή άλλου υλικού που χάθηκε. Ο Άντριου του Ουίντουν τοποθετεί την ίδρυση του μετά τον θάνατο του Καρλομάγνου και του πάπα Λέων Γ΄ το 816. Ο Κονσταντίν μνημονεύεται στην Μαρτυρολογία του Ταλλάγκτ ένα μοναστηριακό υλικό της εποχής του, σαν συνεργάτης του ηγούμενου Νταϊαρμέιτ του Ιωνά έγινε θρησκευτικός μεταρρυθμιστής σύμφωνα με τις μοναστηριακές του ιδέες. Ο Κονσταντίν και ο ανιψιός του Εογκάναν μακ Οένγκουσα ήταν προστάτες των μοναστηρίων στην Νορθουμβρία όπως φαίνεται στον κατάλογο των σημειώσεων που άφησαν γι'αυτούς οι προσκυνητές γύρω στο 840. Τον Κονσταντίν διαδέχθηκε ο αδελφός του Όνγκους, ο γιος του Ντρεστ Θ΄ των Πίκτων έγινε αργότερα βασιλιάς ενώ ο άλλος του γιος Ντόναλντ μακ Κωνσταντίν έγινε βασιλιάς της Νταλ Ριάτα την περίοδο 811 - 835. Η φήμη του Κονσταντίν στους βασιλείς που τον ακολούθησαν φαίνεται στο γεγονός ότι χρησιμοποίησαν το όνομα του δυο μετέπειτα βασιλείς ενώ δεν ήταν γνωστό στην Σκωτία μέχρι την εποχή του.
Πηγές
Κατηγορία:Βασιλείς των Πίκτων
Θερινοί Παραολυμπιακοί Αγώνες 2016
Οι Θερινοί Παραολυμπιακοί Αγώνες 2016 (πορτογαλικά: Jogos Paralímpicos de Verão de 2016) είναι η 15η διοργάνωση των Θερινών Παραολυμπιακών Αγώνων και ένα μεγάλο διεθνές αθλητικό γεγονός για αθλητές με ειδικές ανάγκες που λαμβάνει χώρα στο Ρίο ντε Τζανέιρο της Βραζιλίας από τις 7 Σεπτεμβρίου έως τις 18 Σεπτεμβρίου 2016. Όντας υπό τη δικαιοδοσία της Διεθνούς Παραολυμπιακής Επιτροπής, οι Θερινοί Παραολυμπιακοί Αγώνες είναι οι πρώτοι αγώνες που διεξάγονται εν μέσω χειμώνα στη χώρα που τους φιλοξενεί. Επίσης είναι η πρώτη φορά που μια λατινοαμερικάνικη πόλη της Νοτίου Αμερικής φιλοξενεί τη διοργάνωση, η δεύτερη φορά που οι αγώνες διεξάγονται στο νότιο Ημισφαίριο (η πρώτη φορά ήταν στο Σίδνεϋ το 2000) και η πρώτη φορά που μια πορτογαλόφωνη χώρα φιλοξενεί το θεσμό. Όλα τα αγωνίσματα γίνονται στο Στάδιο Μαρακανά ενώ προστέθηκαν δυο νέα αθλήματα : το κανόε και το τρίαθλο.
Γιάννης Τσιντσάρης
Ο Γιάννης Τσιντσάρης (8 Φεβρουαρίου 1962 - 1 Μαρτίου 2017) ήταν Έλληνας αθλητής της άρσης βαρών, ο οποίος έφτασε μέχρι την 4η θέση στους Θερινούς Ολυμπιακούς Αγώνες του 1984.
Βιογραφικά στοιχεία
Γεννήθηκε στις 8 Φεβρουαρίου 1962 στο Σιδηρόκαστρο Σερρών. Μετακόμισε όμως σύντομα, το 1966, μαζί με την οικογένεια του στις Σέρρες. Σπούδασε φυσική αγωγή στο ΤΕΦΑΑ Αθηνών. Αρχικά το 1975 άρχισε να ασχολείται με την σφυροβολία και ένα χρόνο αργότερα με την πάλη. Το 1977 τελικά εγγράφηκε στον Α.Ο. Σερρών στο άθλημα της άρσης βαρών. Διακρίθηκε σε πολλές εθνικές και διεθνείς διοργανώσεις μέχρι το 1993 όταν και αποχώρησε από την ενεργό αθλητική δράση λόγω τραυματισμού στον τένοντα. Από το 1996 έως το 2008 υπήρξε προπονητής άρσης βαρών στον τόπο καταγωγής του, ενώ παράλληλα ασχολήθηκε με την ζωγραφική και την αγιογραφία, διενεργώντας το 1987 έκθεση στο Ηράκλειο Αττικής.
Διακρίσεις
Συμμετείχε σε δύο Ολυμπιάδες, το 1984 και το 1988. Ακόμη, αναδείχθηκε 10 φορές πρωταθλητής ανδρών, 3 φορές πρωταθλητής εφήβων, 3 φορές Βαλκανιονίκης, 3 φορές πρωταθλητής ΕΟΚ και 3 φορές Μεσογειονίκης. Κατείχε 107 πανελλήνια ρεκόρ σε επίπεδο ανδρών και εφήβων, ενώ το 1981 βραβεύθηκε ως ο καλύτερος έφηβος αθλητής από τον ΠΣΑΤ.
Παραπομπές
Κατηγορία:Έλληνες αθλητές της άρσης βαρών Κατηγορία:Έλληνες Ολυμπιονίκες Κατηγορία:Αθλητές της άρσης βαρών στους Θερινούς Ολυμπιακούς Αγώνες 1984 Κατηγορία:Προπονητές άρσης βαρών
Άνω Κερασιά Μαγνησίας
Η Άνω Κερασιά είναι οικισμός της Περιφερειακής Ενότητας Μαγνησίας, στην Περιφέρεια Θεσσαλίας. Διοικητικά ανήκει στην Κοινότητα Κερασέας, της Δημοτικής Ενότητας Κάρλας και υπάγεται στο Δήμο Ρήγα Φεραίου. Σύμφωνα με την Απογραφή του 2011, δεν έχει μόνιμους κατοίκους και είναι ακατοίκητος οικισμός.
Χάρτης περιοχης
<mapframe latitude="39.480196" longitude="22.914047" zoom="13" width="1000" height="359" align="center" />
Κατηγορία:Χωριά του νομού Μαγνησίας Κατηγορία:Δήμος Ρήγα Φεραίου
Συμμετοχή της Ακτής Ελεφαντοστού στους Ολυμπιακούς Αγώνες
Η Ακτή Ελεφαντοστού μετέχει ως ανεξάρτητο κράτος στους Ολυμπιακούς Αγώνες από το 1964.
Γενικές πληροφορίες
Η Εθνική Ολυμπιακή Επιτροπή της Ακτής Ελεφαντοστού ιδρύθηκε στις 11 Σεπτεμβρίου 1962 και αναγνωρίστηκε από τη Διεθνή Ολυμπιακή Επιτροπή στις 17 Οκτωβρίου 1963, σε σύνοδο στο Μπάντεν-Μπάντεν. Η πρώτη εμφάνιση της χώρας σε Ολυμπιάδα πραγματοποιήθηκε στους Θερινούς Αγώνες του 1964 στο Τόκιο με 9 αθλητές. Από τότε και με εξαίρεση τους Αγώνες του 1980, η Ακτή Ελεφαντοστού έχει λάβει μέρος σε όλες τις διοργανώσεις Θερινών Ολυμπιακών Αγώνων με 144 αθλητές, αλλά όχι ακόμη σε Χειμερινούς.
Μεγαλύτερες επιτυχίες για τη χώρα είναι τα τέσσερα μετάλλια που έχει κατακτήσει στην ιστορία της. Την αρχή έκανε το 1984 ο Γκάμπριελ Τιακό, με το ασημένιο μετάλλιο στα 400 μέτρα ανδρών του στίβου. Η συνέχεια ανήκει στο άθλημα του τάε κβον ντο, όπου η Ακτή Ελεφαντοστού πανηγύρισε ένα χρυσό με τον Τσέικ Σαλάχ Σισέ (2016) και δύο χάλκινα με τη Ρουθ Εγκμπαγκμπί (2016, 2020).
Σημαιοφόροι
thumb|300px|Η [[Μαρί-Ζοζέ Τα Λου ήταν η σημαιοφόρος της Ακτής Ελεφαντοστού στην τελετή έναρξης των Ολυμπιακών Αγώνων του 2020 στο Τόκιο.]]
Συμμετέχοντες
thumb|320px|Ο Μπεν Γιουσέφ Μεϊτέ τερμάτισε έκτος στα 100 μέτρα ανδρών του [[στίβος|στίβου στους Ολυμπιακούς Αγώνες του 2016.]] thumb|300px|Η Μουριέλ Αχουρέ έλαβε μέρος σε αγωνίσματα δρόμων ταχύτητας του [[στίβος|στίβου σε τρεις Ολυμπιάδες (2012-2020).]]
Πίνακας μεταλλίων
thumb|300px|Ο [[Γκάμπριελ Τιακό κατέκτησε το πρώτο μετάλλιο στην ιστορία της Ακτής Ελεφαντοστού σε Ολυμπιακούς Αγώνες.]]
Εξωτερικοί σύνδεσμοι
Ακτη Ελεφαντοστου Κατηγορία:Αθλητισμός στην Ακτή Ελεφαντοστού
Αχλαδοχώρι Μεσσηνίας
Το Αχλαδοχώρι είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 135 κατοίκους, σύμφωνα με την Απογραφή του 2011. Στο Αχλαδοχώρι μπορείτε να επισκευτείτε τον Ι.Ν. του Αγίου Γεωργίου στην κεντρική πλατεία του χωριού καθώς επίσης και το εκκλησάκι της Αγίας Παρασκευής που απέχει 500 μέτρα από την πλατεία.
Τοποθεσία
Το Αχλαδοχώρι ανήκει στην Κοινότητα Αχλαδοχωρίου και υπάγεται στη Δημοτική Ενότητα Πεταλιδίου. Βρίσκεται σε υψόμετρο 269 μέτρων και μέχρι το 1927 ονομαζόταν Χαϊκάλι. Απέχει 3,5 χιλιόμετρα από το Καλαμάκι και την παραλία και 9 χιλιόμετρα από το Πεταλίδι.
Τοπική κοινότητα
Η τοπική κοινότητα Αχλαδοχωρίου είναι χαρακτηρισμένη ως αγροτικός πεδινός οικισμός, με έκταση 11,739 χμ² (2011). Περιλαμβάνει και τους οικισμούς Καλαμάκι και Χελωναριά.
Πληθυσμός
(σε παρένθεση ο πληθυσμός της τοπικής κοινότητας)
Πηγές
Κατηγορία:Χωριά του νομού Μεσσηνίας Κατηγορία:Επαρχία Πυλίας Κατηγορία:Δήμος Μεσσήνης
PokerStars
Το PokerStars είναι λογισμικό στο οποίο ο παίκτης μπορεί να κατεβάσει στον υπολογιστή του και να ξεκινήσει να παίζει πόκερ και τις παραλλαγές του όπως τα: Texas Holdem, Omaha, Omaha Hi/Lo (8 or Better), Stud, Stud Hi/Lo (8 or Better), Razz, Five-Card Draw, Deuce to Seven Triple Draw, Deuce to Seven Single Draw και Badugi. HORSE, HOSE, Mixed Hold'em, Mixed Omaha Hi/Lo, Triple Stud and 8-Game. Αυτό το λογισμικό είναι διαθέσιμο για υπολογιστές με Windows και Macintosh.
Ιστορικά στοιχεία
Το PokerStars ξεκίνησε την beta έκδοση του λογισμικού του στις 11 Σεπτεμβρίου 2001 και αργότερα, στις 12 Δεκεμβρίου 2001, άρχισε παιχνίδια με πραγματικά χρήματα. Το PokerStars ήταν αρχικά καταχωρημένο στην Κόστα Ρίκα και ανήκει στην οικογένεια Scheinberg του Ισραήλ. Η εταιρεία στη συνέχεια μεταφέρθηκε στη Νήσο του Μαν που αποτελεί Κτήση του Βρετανικού Στέμματος. Το PokerStars έχει άδεια από την  Gambling Supervision Commission της Νήσου του Μαν.
Μετά την μεταφορά της εταιρείας στη Νήσο του Μαν το PokerStars έχει αποτελέσει το αντικείμενο συζήτησης των μέσων μαζικής ενημέρωσης σχετικά με πιθανή αρχική δημόσια προσφορά ή συγχώνευση με εταιρεία εισηγμένη στο χρηματιστήριο. Αναλυτές εκτιμούσαν ότι η αξία της ήταν περίπου 2,5 δισεκατομμύρια δολάρια Αμερικής  το 2004, κάτι που έκανε το Pokerstars μια εταιρεία από τις μεγαλύτερες μη εισηγμένες εταιρείες τυχερών παιχνιδιών  στον κόσμο.
Στις 27 Δεκεμβρίου 2009, το Pokerstars κατέκτησε το παγκόσμιο ρεκόρ για το μεγαλύτερο online τουρνουά. Το ποσό συμμετοχής του τουρνουά ήταν $ 1 και ο αριθμός-ρεκόρ συμμετεχόντων έφτασε τους 149.196 παίκτες. Η ιστοσελίδα έκανε το χέρι νούμερο 60.000.000.000 στις 31 Μαρτίου 2011. Ο Pogo650 κέρδισε το χέρι ορόσημο κερδίζοντας 102.090$.
Το 2005, το PokerStars.com βραβεύτηκε από το eGaming ως η  "Καλύτερη εταιρεία Online Poker της χρονιάς".
Το PokerStars έχει περίπου 20.000 παίκτες που παίζουν παιχνίδια με πραγματικά χρήματα καθημερινά.
Τον Οκτώβριο του 2008, το PokerStars ξεκίνησε το PokerStars.it, αποκλειστικά για τους Ιταλούς παίκτες, το οποίο προσφέρει τουρνουά με πραγματικά χρήματα σε ευρώ εκτός από τα συνήθη παιχνίδια με εικονικά χρήματα.
Το Pokerstars διοργανώνει το ‘Sunday Million’, ένα εβδομαδιαίο τουρνουά με εγγυημένο έπαθλο $ 1.500.000.Στις 29 Μαρτιου ο Έλληνας '69JOCKER69'κέρδισε το τουρνουά και το βραβείο τών $220.630.24
Εξωτερικοί σύνδεσμοι
Ιστοσελίδα Pokerstars
Κατηγορία:Ιστοσελίδες τζόγου
Ρόζι Κινγκ
Η Ρόζι Κινγκ (αγγλικά: Rosie King) (γεννημένη c. 1998) είναι Βρετανίδα συγγραφέας, δημόσια ομιλήτρια και υπέρμαχος του αυτισμού. Έχει εμφανιστεί σε ένα ντοκιμαντέρ του BBC για το θέμα και είναι εξέχουσα συνεργάτης της τηλεοπτικής σειράς Pablo.
Βιογραφία
Η Κινγκ διαγνώστηκε με αυτισμό σε ηλικία 10 ετών, αφού διάβασε σχετικά στο βιβλίο Ο Μικρός Άνθρωπος της Βροχής: Αυτισμός - Μέσα από τα Μάτια ενός Παιδιού, το οποίο οι γονείς της είχαν λάβει για να εξηγήσουν τη διάγνωση του αδερφού της. Διαγνώστηκε επίσημα με σύνδρομο Άσπεργκερ μετά από διαδικασία ενός έτους.
Η μητέρα της, η Σάρον Κινγκ, δημοσίευσε ένα παραμύθι που περιείχε έναν αυτιστικό χαρακτήρα το 2010 και ο Κινγκ συνέβαλε με σχέδια για την εικονογράφηση των pixies, των νεράιδων και των καλικάντζαρων. Αυτό την οδήγησε να εμφανιστεί στο ντοκιμαντέρ του BBC Newsround του 2011 My Autism and Me. Αυτή η μικρού μήκους ταινία κέρδισε ένα Διεθνές Έμμυ και ένα Βραβείο Royal Television Society. Η ίδια τιμήθηκε με το βραβείο Yorkshire Children of Courage μετά την εμφάνισή της σε αυτό το ντοκιμαντέρ.
Στην έκδοση του 2014 του Συνεδρίου TEDMED προσκλήθηκε να μιλήσει για τη διάγνωση του αυτισμού της. Μίλησε για το πώς βλέπει τον αυτισμό της ως πλεονέκτημα και όχι ως κάτι που την κρατά πίσω και πώς είναι οπισθοδρομικό να τοποθετεί την κανονικότητα σε ένα βάθρο. "Φανταστείτε ότι ήταν το καλύτερο κομπλιμέντο που λάβατε ποτέ, «Ουάου, είσαι πραγματικά φυσιολογικός»,[...] τα κομπλιμέντα είναι: «Είσαι εξαιρετικός, ή βγαίνεις έξω από το κουτί, [ή] είσαι καταπληκτικός.» Αν οι άνθρωποι θέλουν να το κάνουν. να είναι αυτά τα πράγματα, γιατί τόσοι πολλοί άνθρωποι προσπαθούν να είναι φυσιολογικοί; Γιατί οι άνθρωποι ρίχνουν το λαμπρό, ατομικό φως τους σε ένα καλούπι;"Το 2017, πήρε το καστ και συνεισφέρει στη συγγραφή της τηλεοπτικής εκπομπής κινουμένων σχεδίων Pablo της CBeebies, η οποία επικεντρώνεται σε ένα αυτιστικό αγόρι, για το οποίο εξέφρασε επίσης τον χαρακτήρα Llama, ο οποίος εμφανίζει πολλά από τα χαρακτηριστικά του αυτισμού, όπως η ηχολαλία.
Εξωτερικοί σύνδεσμοι
Κατηγορία:Βρετανοί ακτιβιστές Κατηγορία:Βρετανοί ηθοποιοί φωνής Κατηγορία:Βρετανοί εικονογράφοι
Βεατρίκη της Βαυαρίας (1344-1359)
Η Βεατρίκη της Βαυαρίας (Beatrice von Bayern, Σουηδικά: Beatrix, 1344 - 25 Δεκεμβρίου 1359) ήταν η σύζυγος του βασιλιά Έρικ ΙΒ΄ της Σουηδίας.
Βιογραφία
Γεννήθηκε το 1344 και ήταν κόρη του Λουδοβίκου Δ΄ της Βαυαρίας, Βασιλιά της Γερμανίας και της Αγίας Ρωμαϊκής Αυτοκρατορίας, γιος του Λουδοβίκου Β΄, Δούκα της Βαυαρίας και της Ματθίλδης των Αψβούργων και της Μαργαρίτας Β΄, Κόμισσας του Αινώ, κόρη του Γουλιέλμου Α΄, Κόμη του Αινώ και της Ιωάννας του Βαλουά.
Το 1356 παντρεύτηκε τον Έρικ της Σουηδίας, ο οποίος έγινε συν-μονάρχης μετά από μια εξέγερση εναντίον του πατέρα του, Μάγκνους Δ΄. Η Βεατρίκη ήταν επίσης βασίλισσα μαζί με τη πεθερά της, τη Λευκή του Ναμύρ, για τρία χρόνια.
Η Βεατρίκη και ο Έρικ και οι δύο πέθαναν το 1359. Υπήρχαν φήμες ότι είχαν δηλητηριαστεί από τη μητέρα του Έρικ, Βασίλισσα Λευκή. Τώρα πιστεύεται ότι ο σύζυγός της πέθανε από την πανούκλα και ότι η Βεατρίκη, που γέννησε ένα θνησιγενή γιο, πέθανε επίσης από πανούκλα. Ορισμένοι ιστορικοί πιστεύουν ότι η ίδια και ο γιος της θάφτηκαν στη Μονή Μαυριτανών της Στοκχόλμης.
Εξωτερικοί σύνδεσμοι
Κατηγορία:Οίκος του Βίττελσμπαχ Κατηγορία:Οίκος του Μπγιέλμπο Κατηγορία:Βασίλισσες της Σουηδίας
Γαλλική Σχολή Καλογραιών Σάμου
Η Γαλλική Σχολή Καλογραιών Σάμου ήταν εκπαιδευτικό ίδρυμα του Τάγματος του Αγίου Ιωσήφ της Λυών, ιδρυμένο το 1911 στο Βαθύ Σάμου.
Μαθητές
Η κατώτερη επιτρεπτή ηλικία των μαθητριών ήταν δέκα ετών. Οι μαθήτριες που φοιτούσαν δεν ξεπερνούσαν τις 50-70 κάθε χρόνο. ΌΛες ήταν εσωτερικές και κατέβαλαν δίδακτρα πεντακόσιες δραχμές μηνιαίως για το οικοτροφείο. Δωρεάν φοίτηση ίσχυε για μαθήτριες οι οποίες ήταν τέκνα απόρων γονέων και ρωμαιοκαθολικών στο θρήσκευμα. Αυτές προερχόταν από τη Σύρο και την Τήνο. Φοιτούσαν και ορθόδοξες μαθήτριες με σκοπό την εκμάθηση της γαλλικής γλώσσας και την οικοκυρική.
Πρόγραμμα μαθημάτων
Τα μαθήματα που διδάσκονταν ήταν οικοκυρικά, γαλλικά,μουσική φωνητική καιενόργανη, ζωγραφική,πυρογραφία.Το 1929 εμπλουτίστηκε με εμπορικά μαθήματα, καταστιχογραφία, στενογραφία, δακτυλογραφία, αγγλικά και ιταλικά.
Πηγές
Κατηγορία:Ελληνικά σχολεία κατά την Τουρκοκρατία Κατηγορία:Ιστορία της Σάμου Κατηγορία:Εκπαιδευτικά ιδρύματα στην Ελλάδα
The Super League
Η ονομασία The Super League (εναλλακτικά: European Super League) περιγράφει μια εμπρόθετη δράση για ένα project μιας σχεδιαζόμενης μελλοντικής ποδοσφαιρικής διοργάνωσης, στην οποία θα συμμετείχαν συγκεκριμένες κορυφαίες Ευρωπαϊκές ομάδες. Η ιδρυτική διακήρυξη έγινε στις 18 Απριλίου 2021. Θεωρήθηκε ότι μπορεί να αποτελέσει την αντίπαλη διοργάνωση του UEFA Champions League, καθώς η διεξαγωγή της πρόκεται για ιδιωτικό εγχείρημα που δεν φέρει την εποπτεία της UEFA. Δύο μέρες μετά την ανακοίνωσή της και μετά από αντιδράσεις οπαδών, παραγόντων του ποδοσφαίρου, αθλητών, κυβερνήσεων κ.α. το project πάγωσε την εμπρόθετη δράση του πριν καν αρχίσει καθώς το μεγαλύτερο μέρος των ιδρυτικών ομάδων αποχώρησαν. Tην επόμενη μέρα ανακοινώθηκε και επίσημα ότι σταματούν οι διαδικασίες.
Ιστορικό
Οι προτάσεις για τη δημιουργία ενός Ευρωπαϊκής Σούπερ Λιγκ χρονολογούνται τουλάχιστον στο 1998, όταν η ιταλική εταιρία Media Partners διερεύνησε την ιδέα, η οποία απέτυχε μετά την κίνηση της UEFA να επεκτείνει το Champions League. Διάφορες προτάσεις είχαν παρουσιαστεί τις επόμενες δύο δεκαετίες, χωρίς επιτυχία.
Ίδρυση του πρωταθλήματος
Το πρωτάθλημα ανακοινώθηκε στις 18 Απριλίου 2021, μέσω δελτίου τύπου των ιδρυτικών συλλόγων. Η ανακοίνωση ήρθε την παραμονή μιας συνεδρίασης της Εκτελεστικής Επιτροπής της UEFA, η οποία είχε σκοπό να ανανεώσει και να επεκτείνει το Champions League από τη σεζόν 2024-25, για να αυξήσει τον αριθμό των αγώνων και των εσόδων, μετά από πιέσεις ευρωπαϊκών συλλόγων. Σύμφωνα με το δελτίο τύπου, η διοργάνωση προτίθεται να «παρέχει αγώνες υψηλότερης ποιότητας, προσθέτοντας χρηματοοικονομικούς πόρους για τη συνολική ποδοσφαιρική πυραμίδα», ενώ «παρέχει επίσης σημαντικά μεγάλη οικονομική ανάπτυξη και στήριξη για το ευρωπαϊκό ποδόσφαιρο, μέσω μιας μακροπρόθεσμης δέσμευσης για τα έσοδα των ομάδων». Ο πρόεδρος της Super League Φλορεντίνο Πέρεθ, ανέφερε ότι η Σούπερ Λιγκ θα προσελκύσει μια νέα νεότερη γενιά οπαδών ποδοσφαίρου βελτιώνοντας παράλληλα τη VAR και τη διαιτησία.
Ομάδες
Οι σύλλογοι οι οποίοι συμμετείχαν στην ιδρυτική διακήρυξη ήταν 12 (6 από Βρετανία, 3 από Ισπανία και 3 από Ιταλία). Ο αρχικός σχεδιασμός περιελάμβανε και την συμμετοχή επιπλέον τριών ομάδων καθώς και πέντε προσκεκλημένων κάθε χρόνο, σύμφωνα με την απόδοσή τους στα εγχώρια πρωταθλήματα. Όμως, μετά την αντίθεση των ομοσπονδιών προς την διοργάνωση και την απόρριψη της πρότασης συμμετοχής από τις κορυφαίες ομάδες της Γερμανίας, της Γαλλίας και της Πορτογαλίας , το πιο λογικό σενάριο θα ήταν να πραγματοποιηθεί η διοργάνωση σε μορφή πρωταθλήματοτς, με τις δώδεκα ιδρυτικές ομάδες. Μετά την έντονη αντίδραση του ποδοσφαιρικού κόσμου, ορισμένες ομάδες ξεκίνησαν να αποχωρούν από την Λίγκα πριν καν αρχίσει, με την Τσέλσι να κάνει την αρχή. Αποτέλεσμα των αποχωρήσεων ήταν το "πάγωμα" του project, το οποίο κατά πάσα πιθανότητα δεν θα πραγματοποιηθεί τελικά.
Αντιδράσεις
Η ποδοσφαιρική κοινότητα, η FIFA, η UEFA, οι ποδοσφαιρικές ομοσπονδίες των κρατών της Ευρώπης και το μεγαλύτερο σύνολο των ποδοσφαιρόφιλων, διαφώνησαν με την δημιουργία της διοργάνωσης, θεωρώντας ότι καταστρέφει το ποδόσφαιρο και ότι είναι αντίθετη με τις αρχές του αθλητισμού. Με επίσημη ανακοίνωσή της, η UEFA απείλησε με αποκλεισμό από κάθε επίσημη διοργάνωση όλους τους εμπλεκόμενους συλλόγους και τους ποδοσφαιριστές τους, ενώ ακόμα κι ο πρωθυπουργός του Ηνωμένου Βασιλείου Μπόρις Τζόνσον, έκανε έκκληση να μην προχωρήσουν τα σχέδια για την νέα διοργάνωση, καθώς βλάπτουν το ποδόσφαιρο και την ιστορία του. Ακόμη πιο αιχμηρές δηλώσεις έκανε ο πρόεδρος της Γαλλίας Εμμάνουελ Μακρόν, ο οποίος χαιρέτησε τη θέση των γαλλικών συλλόγων που αρνήθηκαν να συμμετάσχουν στην Σούπερ Λιγκ και εξέφρασε την άποψη ότι η νέα διοργάνωση «απειλεί την αρχή της αλληλεγγύης και της αθλητικής αξίας». Κατά της διοργάνωσης εκφράστηκαν και οι πολιτικοί της Ελλάδας, με τον Κυριάκο Μητσοτάκη και τον Αλέξη Τσίπρα να δηλώνουν την αντίθεσή τους. Αντίθεση εξέφρασαν και οι οπαδοί των ομάδων που αναμενόταν να συμμετάσχουν στην νέα διοργάνωση.
Χρηματοδότηση
Η διοργάνωση αναμενόταν να περιλαμβάνει έσοδα χωρίς περιορισμούς στους συλλόγους του, τα οποία θα αυξάνονταν σύμφωνα με τα έσοδα του πρωταθλήματος. Ο οργανισμός δήλωσε ότι οι τα έσοδα των ομάδων θα είναι υψηλότερα από εκείνα των διοργανώσεων της UEFA, και αναμενόταν να «υπερβαίνουν τα 10 δισεκατομμύρια ευρώ κατά τη διάρκεια της αρχικής περιόδου δέσμευσης των συλλόγων», ενώ οι ιδρυτικοί σύλλογοι θα λάμβαναν 3,5 δισεκατομμύρια ευρώ για να υποστηρίξουν επενδυτικά σχέδια υποδομής και να αντισταθμίσουν τον αντίκτυπο της πανδημίας COVID-19. Η Αμερικανική εταιρία επενδύσεων JPMorgan Chase φαίνεται ότι ήταν ο μεγαλύτερος χρηματοοικονομικός υποστηρικτής της διοργάνωσης, καθώς δεσμεύτηκε να παρέχει 5 δισεκατομμύρια δολάρια στην διοργάνωση.
Παραπομπές
Κατηγορία:Πολυεθνικά επαγγελματικά αθλητικά πρωταθλήματα
Μπεσαγκάς (Επαρχία Αλακόλ)
Το Μπεσαγκάς είναι χωριό στην επαρχία Αλακόλ, στην περιφέρεια Αλμάτι του νοτιοανατολικού Καζακστάν. Βρίσκεται κοντά στα σύνορα με την περιφέρεια Ανατολικού Καζακστάν. Ο κωδικός αυτοκινήτων είναι ο 05.
Πληθυσμός
Το 1999 ο πληθυσμός ήταν 356 άτομα (185 άντρες και 171 γυναίκες). Το 2009 είχε παρατηρηθεί μείωση του πληθυσμού, και το χωριό είχε πληθυσμό 134 κατοίκων (67 άνδρες και 67 γυναίκες).
Παραπομπές
Κατηγορία:Πόλεις του Καζακστάν
Παγκόσμιο Κύπελλο Καλαθοσφαίρισης Ανδρών 2023
Το Παγκόσμιο Κύπελλο Καλαθοσφαίρισης Ανδρών 2023 - Μουντομπάσκετ 2023 θα είναι η 19η διοργάνωση του Παγκόσμιου Κυπέλλου Καλαθοσφαίρισης της FIBA για τις εθνικές ομάδες μπάσκετ ανδρών. Το τουρνουά θα είναι το δεύτερο με 32 ομάδες και θα φιλοξενηθεί από πολλά έθνη για πρώτη φορά στην ιστορία του: Φιλιππίνες, Ιαπωνία και Ινδονησία από τις 25 Αυγούστου έως τις 10 Σεπτεμβρίου 2023.
Το τουρνουά θα λειτουργήσει ως πρόκριση για τους Θερινούς Ολυμπιακούς Αγώνες 2024, όπου οι δύο πρώτες ομάδες από καθεμία από την Αμερική και την Ευρώπη αλλά και οι καλύτερες ομάδες από την Αφρική, την Ασία και την Ωκεανία, θα προκριθούν μαζί με τη Γαλλία που διοργανώνει το τουρνουά.
Η Ισπανία θα είναι η υπερασπιστή της πρωταθλήτριας, αφού κέρδισε την Αργεντινή στον τελικό του 2019.
Επιλογή οικοδεσπότη
Την 1η Ιουνίου 2017, η FIBA ​​επιβεβαίωσε τη λίστα των υποψηφίων για τη διοργάνωση του Παγκοσμίου Κυπέλλου.
Μόνο η Ρωσία και η Τουρκία απέσυραν τις προσφορές τους, αφήνοντας κοινές προσφορές για τις Φιλιππίνες/Ινδονησία/Ιαπωνία και Αργεντινή/Ουρουγουάη.
Αποτελέσματα ψηφοφορίας
Στις 9 Δεκεμβρίου 2017, ανακοινώθηκε ότι το ζευγάρι Φιλιππίνες/Ινδονησία/Ιαπωνία κέρδισε έναντι του ζευγαριού Αργεντινή/Ουρουγουάη και θα φιλοξενήσουν το επερχόμενο Παγκόσμιο Πρωτάθλημα Καλαθοσφαίρισης.
Χώροι υποδοχής
Έξι χώροι υποδοχής από έξι πόλεις θα φιλοξενήσουν αγώνες του Παγκόσμιου Πρωταθλήματος Καλαθοσφαίρισης του 2023. Το Metro Manila θα φιλοξενήσει τέσσερις προκριματικούς γύρους, δυο Second Round Groups και την τελική φάση του πρωταθλήματος. Από την άλλη, η Οκινάουα και η Τζακάρτα θα φιλοξενήσει η καθεμιά από δυο προημιτελικούς γύρους και έναν όμιλο δεύτερου γύρου.
Κάι Χάνσεν
Ο Κάι Χάνσεν (γερμανικά: Kai Hansen) είναι Γερμανός μουσικός, γνωστός ως κιθαρίστας και τραγουδιστής των Gamma Ray, ενώ υπήρξε ιδρυτικό μέλος των Helloween, από τους οποίους αποχώρησε το 1989 και στους οποίους επανήλθε το 2016.
Παγκόσμιο Κύπελλο Καλαθοσφαίρισης Ανδρών 2023
Προσόντα
Οι Φιλιππίνες, η Ιαπωνία και η Ινδονησία, ως οι οικοδεσπότες του Παγκόσμιου Πρωταθλήματος, προκρίθηκαν αυτόματα στα τελικά του πρωταθλήματος από την στιγμή που τους απονεμήθηκαν τα δικαιώματα οικοδεσπότη. Ωστόσο η αυτόματη πρόκριση για την Ινδονησία θεωρείται προσωρινή, με την FIBA να επιβάλλει ως σκληρή προϋπόθεση το γεγονός ότι η Ινδονησία θα πρέπει να κάνει την εθνική της ομάδα ανταγωνιστική μέχρι το 2021. Η Ινδονησία αναμένεται να κάνει την πρώτη της εμφάνιση σε αυτό το Παγκόσμιο Πρωτάθλημα Καλαθοσφαίρισης. 29 επιπλέον έθνη θα προκριθούν, ξεκινώντας από το 2021.
Κάι Χάνσεν
Βιογραφία
Ο Χάνσεν ξεκίνησε να ασχολείται με την μουσική σε ηλικία δέκα ετών, με το όνειρο του να είναι να γίνει ντράμερ. Δύο χρόνια αργότερα, πήρε την πρώτη του κιθάρα και παρακολούθησε μαθήματα κλασικής κιθάρας για έξι μήνες.
Παγκόσμιο Κύπελλο Καλαθοσφαίρισης Ανδρών 2023
Μορφή
Παρομοίως με το 2019, το πρωτάθλημα θα περάσει από τρεις φάσεις. Στην πρώτη φάση, οι 32 προκρινόμενες ομάδες θα χωριστούν σε οκτώ γκρουπ των τεσσάρων (A-H) και κάθε ομάδα θα παίξει με όλες τις υπόλοιπες. Οι δυο καλύτερες ομάδες θα προκριθούν στο δεύτερο γύρο. Στη δεύτερη φάση, θα δημιουργηθούν τέσσερα γκρουπ των τεσσάρων (I-L) από τις ομάδες που προκρίθηκαν από τον πρώτο γύρο, οι οποίες θα παίξουν μεταξύ τους. Οι δυο καλύτερες ομάδες από τα γκρουπ I-L θα προκριθούν στην τελική φάση νοκ-άουτ.
Κάι Χάνσεν
Βιογραφία
Αφού συμμετείχε σε ένα συγκρότημα με την ονομασία Ancient Call, ίδρυσε τους Gentry μαζί με τον Πιτ Σιλκ των Iron Savior. Το συγκρότημα μετονομάστηκε σε Second Hell και στην συνέχεια σε Iron Fist. Το 1983 ο Σιλκ αποχώρησε, δίνοντας την θέση του στον Μίκαελ Γουάικατ και οι Iron Fist άλλαξαν το όνομα τους σε Helloween, με τον Χάνσεν να αναλαμβάνει την κιθάρα και τα φωνητικά, μέχρι την ένταξη του Μίκαελ Κίσκε το 1986. Μέχρι τότε, το συγκρότημα είχε κυκλοφορήσει το ΕΡ "Helloween" και το άλμπουμ "Walls of Jericho". Ακολούθησαν τα επιτυχημένα "Keeper of the Seven Keys, Part I" και "Keeper of the Seven Keys, Part II", όπως και το ζωντανά ηχογραφημένο "Live in the UK", πριν την αποχώρηση του Χάνσεν από το σχήμα, για να σχηματίσει τους Gamma Ray. Μαζί τους, συνεχίζει μέχρι σήμερα, έχοντας κυκλοφορήσει περισσότερους από δεκαπέντε στούντιο και ζωντανούς δίσκους, με αξιόλογους μουσικούς του είδους να περνούν από την σύνθεση τους, όπως ο τραγουδιστής Ραλφ Σίπερς των Primal Fear, ο ντράμερ Ούλι Κους, κ.α..
Στις αρχές της δεκαετίας του '90, συμμετείχε σε τρεις δίσκους των Blind Guardian, ενώ το 1997 εντάχθηκε στους Iron Savior, ηχογραφώντας τρία στούντιο άλμπουμ και ένα ΕΡ, πριν αποχωρήσει το 2001. Επίσης, στα μέσα της ίδιας δεκαετίας, έπαιξε στο "Angels Cry" των Angra, έντεκα χρόνια πριν συνεργαστεί και πάλι μαζί τους για το άλμπουμ "Temple of Shadows".
Παγκόσμιο Κύπελλο Καλαθοσφαίρισης Ανδρών 2023
Εξωτερικοί σύνδεσμοι
Κατηγορία:Παγκόσμιο Πρωτάθλημα Καλαθοσφαίρισης 2023
Κάι Χάνσεν
Βιογραφία
Κατά την πρώτη δεκαετία της νέας χιλιετίας, συμμετείχε στα άλμπουμ "The Metal Opera" και "The Metal Opera Pt. II" των Avantasia, όπως και στο "The Scarecrow" του 2008. Το 2011, έγινε μέλος των Unisonic, ηχογραφώντας μαζί τους τα άλμπουμ "Unisonic" και "Light of Dawn".
Πραγματοποίησε συχνές συνεργασίες με τους Stormwarrior, Primal Fear, Heavenly, Headhunter και Place Vendome, ενώ το 2016 σχημάτισε τους Hansen & Friends, κυκλοφορώντας το άλμπουμ "XXX - Three Decades in Metal" τον Σεπτέμβριο του 2016.
Δισκογραφία
{|width="100%" align="center"|
Πηγές
Κατηγορία:Γερμανοί μουσικοί Κατηγορία:Γερμανοί κιθαρίστες
Αργυράκης
Το επώνυμο Αργυράκης/Αργυράκη πιθανόν αναφέρεται στους:
Κατηγορία:Ελληνικά επώνυμα
Μανίκι δαχτύλων
Ένα μανίκι δαχτύλων φοριέται από ορισμένους καλαθοσφαιριστές για να υποστηρίξουν και να προστατεύσουν τα δάχτυλά τους, καθώς και για να βελτιώσουν τη λαβή της μπάλας κατά τη διάρκεια ενός σουτ. Είναι προτίμηση του παίκτη σε ποιο δάχτυλο θα φοριέται το μανίκι. Πολλοί επιλέγουν να φορούν περισσότερα από ένα μανίκια, όπως ο Ρέτζι Μίλερ. Η χρήση του μανικιού δακτύλων είναι εξουσιοδοτημένη και εγκεκριμένη από το NBA. Σε πολλές περιπτώσεις, το μανίκι δακτύλου φοριέται για προστασία αντί να γίνει κάποιου είδους συγκόλληση στο δάχτυλο.
Βιβλιογραφικές αναφορές
Κατηγορία:Εξοπλισμός καλαθοσφαίρισης
Μολδαβία (ιστορική περιοχή)
Η Μολδαβία (ρουμανικά Moldova, μολδαβικά Молдова) είναι ιστορική περιοχή και πρώην πριγκιπάτο στην Κεντρική και Ανατολική Ευρώπη,  που αντιστοιχεί στο έδαφος μεταξύ των Ανατολικών Καρπαθίων και του ποταμού Δνείστερου. Αρχικά ανεξάρτητο και αργότερα αυτόνομο κράτος, υπήρχε από τον 14ο αιώνα έως το 1859, όταν ενώθηκε με τη Βλαχία (Țara Românească) ως βάση του σύγχρονου ρουμανικού κράτους· σε διάφορες εποχές, η Μολδαβία περιλάμβανε τις περιοχές της Βεσσαραβίας (με το Μπουντζάκ), όλη τη Βουκοβίνα και τη Χέρτσα. Η περιοχή της Ποκουττίας ήταν επίσης τμήμα της για ένα χρονικό διάστημα.
Το δυτικό μισό της Μολδαβίας είναι πλέον μέρος της Ρουμανίας, η ανατολική πλευρά ανήκει στη Δημοκρατία της Μολδαβίας και το βόρειο και νοτιοανατολικό τμήμα είναι εδάφη της Ουκρανίας.
Παραπομπές
Κατηγορία:Ηγεμονία της Μολδαβίας Κατηγορία:Ιστορικές περιοχές της Μολδαβίας Κατηγορία:Ιστορικές περιοχές της Ρουμανίας Κατηγορία:Ιστορικές περιοχές της Ουκρανίας Κατηγορία:Ιστορικές περιοχές Κατηγορία:Διαιρεμένες περιοχές
Κλιματική δικαιοσύνη
μικρογραφία|Διαδήλωση μαθητών υπέρ της κλιματικής δικαιοσύνης στη [[Μιννεσότα των ΗΠΑ]] Η κλιματική δικαιοσύνη είναι ένας όρος που χρησιμοποιείται για να γίνει αναφορά στην υπερθέρμανση του πλανήτη ως ένα πρόβλημα ηθικό και πολιτικό και όχι μόνο περιβαλλοντικό.Έτσι συναρτά την κλιματική αλλαγή με την έννοια της δικαιοσύνης, και ιδιαίτερα την περιβαλλοντική δικαιοσύνη και την κοινωνική δικαιοσύνη. Εξετάζει θέματα όπως η ισότητα, τα ανθρώπινα δικαιώματα, τα συλλογικά δικαιώματα και η ιστορική ευθύνη -κατά κύριο λόγων των "ανεπτυγμένων χωρών"- ως προς την κλιματική αλλαγή. Ένα θεμελιώδες ζήτημα της κλιματικής δικαιοσύνης είναι ότι οι λιγότερο υπεύθυνοι για την κλιματική αλλαγή είναι εκείνοι που υφίστανται τις χειρότερες συνέπειες της. Μερικές φορές, ο όρος αυτός χρησιμοποιείται για να γίνει λόγος σε νομικά θέματα σε σχέση με την κλιματική αλλαγή. Από τα τέλη του Νοεμβρίου 2018 και τις αρχές του Δεκεμβρίου 2018, έχουν λάβει χώρα χιλιάδες μαθητικές διαδηλώσεις υπέρ της κλιματικής δικαιοσύνης, εμπνευσμένες από την κινητοποίηση της Γκρέτα Τούνμπεργκ στη Σουηδία.
Ποιοι επηρεάζονται περισσότερα και με βάση ποια κριτήρια;
Η ικανότητα των πληθυσμών να μετριάσουν τις δυσμενείς επιπτώσεις της κλιματικής αλλαγής και να προσαρμοστούν στις νέες συνθήκες καθορίζονται από παράγοντες όπως: το εισόδημα, τη φυλή, την τάξη, το φύλο, το κεφάλαιο και την πολιτική εκπροσώπηση. Εξαιτίας ύπαρξης λιγότερων πόρων, αυτές οι ομάδες είναι και πιο ευάλωτες στην κλιματική αλλαγή. Οι άνθρωποι που ζουν σε συνθήκες φτώχειας ή σε επισφαλείς συνθήκες, συχνά δεν έχουν τους πόρους ή την αναγκαία ασφαλιστική κάλυψη για να έρθουν αντιμέτωποι σε περιβαλλοντικές καταστροφές. Επίσης, πολλοί από αυτούς τους πληθυσμούς λαμβάνουν άνισο μερίδιο της εξωτερικής βοήθειας για την αντιμετώπιση του κινδύνου, καθώς και συχνά αμελητέα βοήθεια για την ανάκαμψη μετά από το εκάστοτε δυστύχημα.
Κλιματική Δικαιοσύνη Τώρα!
Στη Διάσκεψη του Μπαλί το 2007 ιδρύθηκε ο παγκόσμιος συνασπισμός "Κλιματική Δικαιοσύνη Τώρα!", και το 2008, κατά την εναρκτήρια συνάντηση της Γενεύης, το Παγκόσμιο Ανθρωπιστικό Φόρουμ εστίασε την προσοχή του στην κλιματική δικαιοσύνη.
Δράση Κλιματικής Δικαιοσύνης
Το 2009 δημιουργήθηκε το δίκτυο "Δράση Κλιματικής Δικαιοσύνης" λίγο πριν τη σύνοδο κορυφής των Ηνωμένων Εθνών στην Κοπεγχάγη για τη κλιματική αλλαγή. Κατά τη διάρκεια της συνόδου, έγιναν συζητήσεις σχετικά με την πολιτική ανυπακοή και την άμεση δράση, και πολλοί κλιματικοί ακτιβιστές χρησιμοποίησαν το σύνθημα "αλλαγή του συστήματος και όχι του κλίματος".
Άλλες αναγνώσεις
Κατηγορία:Κλιματική αλλαγή
Αργυράκος
Το επώνυμο Αργυράκος πιθανόν αναφέρεται στους:
Κατηγορία:Ελληνικά επώνυμα
Μιχάλης Λεοντιάδης
Γεννήθηκε στο Μπόχουμ της Γερμανίας στις 25 Ιανουαρίου 1966 και στην ομάδα της Θεσσαλονίκης ήρθε το 1987 από τον Πανδραμαϊκό και έμεινε μέχρι και το 1993 σημειώνοντας 132 συμμετοχές και 18 γκολ προτού αποχωρήσει για τον Ιωνικό Νίκαιας. Αγωνίστηκε επίσης στον ΠΑΣ Γιάννινα και τον Ποσειδώνα Μηχανιώνας. Φόρεσε τη φανέλα της εθνικής Ελλάδος μια φορά, σε έναν φιλικό αγώνα με το Βέλγιο στις 17 Ιανουαρίου 1990.
Πηγές
Η ΠΑΕ τίμησε τον Μιχάλη Λεοντιάδη
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Π.Α.Σ. Γιάννινα
Καλαμάκι Μεσσηνίας
Το Καλαμάκι είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 170 κατοίκους, σύμφωνα με την Απογραφή του 2011.
Πληροφορίες
Το Καλαμάκι ανήκει στην Κοινότητα Αχλαδοχωρίου και υπάγεται στη Δημοτική Ενότητα Πεταλιδίου, του Δήμου Μεσσήνης. Βρίσκεται σε υψόμετρο 33 μέτρων και μέχρι το 1956 ονομαζόταν Τουρκόβρυση. Απέχει 32 χιλιόμετρα από την Καλαμάτα, 5 χιλιόμετρα από το Πεταλίδι και είναι πολύ κοντά στην θάλασσα.
Παραπομπές
Κατηγορία:Χωριά του νομού Μεσσηνίας Κατηγορία:Επαρχία Πυλίας Κατηγορία:Δήμος Μεσσήνης
Δυσμηνόρροια
Η δυσμηνόρροια, επίσης γνωστή ως πόνοι περιόδου ή κράμπες περιόδου, είναι πόνος κατά τη διάρκεια της εμμήνου ρύσεως. Η συνήθης έναρξη του πόνου συμβαίνει περίπου την ώρα από την έναρξη της εμμήνου ρύσεως. Τα συμπτώματα συνήθως διαρκούν λιγότερο από τρεις ημέρες. Ο πόνος είναι συνήθως στη λεκάνη ή στην κάτω κοιλιακή χώρα. Άλλα συμπτώματα μπορεί να περιλαμβάνουν πόνο στην πλάτη, διάρροια ή ναυτία.
Η δυσμηνόρροια μπορεί να εμφανιστεί χωρίς υποκείμενο πρόβλημα. Τα υποκείμενα ζητήματα που μπορούν να προκαλέσουν δυσμηνόρροια περιλαμβάνουν τα ινομυώματα της μήτρας, την αδενομύωση και συνηθέστερα, την ενδομητρίωση. Είναι πιο συχνή σε άτομα με βαριές περιόδους, ακανόνιστες περιόδους, σε αυτά που οι περίοδοι ξεκίνησαν πριν από την ηλικία των δώδεκα ετών και σε αυτά που έχουν χαμηλό σωματικό βάρος. Μια πυελική εξέταση και υπερηχογράφημα σε άτομα που είναι σεξουαλικά ενεργά μπορεί να είναι χρήσιμες για τη διάγνωση. Οι καταστάσεις που πρέπει να αποκλειστούν περιλαμβάνουν έκτοπη κύηση, φλεγμονώδη νόσο της πυέλου, διάμεση κυστίτιδα και χρόνιο πυελικό πόνο.
Η δυσμηνόρροια εμφανίζεται λιγότερο συχνά σε όσες ασκούνται τακτικά και σε όσες κάνουν παιδιά νωρίς στη ζωή τους. Η θεραπεία μπορεί να περιλαμβάνει τη χρήση θερμαντικού μαξιλαριού. Τα φάρμακα που μπορεί να βοηθήσουν περιλαμβάνουν ΜΣΑΦ όπως η ιβουπροφαίνη, τα ορμονικά αντισυλληπτικά και το σπιράλ με προγεσταγόνο. Η λήψη βιταμίνης Β1 ή μαγνησίου μπορεί να βοηθήσει. Τα στοιχεία για γιόγκα, βελονισμό και μασάζ είναι ανεπαρκή. Η χειρουργική επέμβαση μπορεί να είναι χρήσιμη εάν υπάρχουν ορισμένα υποκείμενα προβλήματα.
Οι εκτιμήσεις για το ποσοστό των γυναικών σε αναπαραγωγική ηλικία που επηρεάζονται ποικίλλουν από 20% έως 90%. Είναι η πιο κοινή διαταραχή της εμμήνου ρύσεως. Συνήθως, ξεκινά εντός ενός έτους από την πρώτη έμμηνο ρύση. Όταν δεν υπάρχει υποκείμενη αιτία, συχνά ο πόνος βελτιώνεται με την ηλικία ή μετά την απόκτηση παιδιού.
Σημεία και συμπτώματα
Το κύριο σύμπτωμα της δυσμηνόρροιας είναι ο πόνος που επικεντρώνεται στο κάτω μέρος της κοιλιάς ή τη λεκάνη. Είναι επίσης συνήθως αισθητός στη δεξιά ή την αριστερή πλευρά της κοιλιάς. Μπορεί να επεκτείνεται στους μηρούς και στο κάτω μέρος της πλάτης.
Τα συμπτώματα που συχνά συνυπάρχουν με τον πόνο της περιόδου περιλαμβάνουν ναυτία και έμετο, διάρροια, πονοκέφαλο, ζάλη, αποπροσανατολισμό, λιποθυμία και κόπωση. Τα συμπτώματα της δυσμηνόρροιας συχνά ξεκινούν αμέσως μετά την ωορρηξία και μπορεί να διαρκέσουν μέχρι το τέλος της εμμήνου ρύσεως. Αυτό συμβαίνει επειδή η δυσμηνόρροια συχνά συνδέεται με αλλαγές στα επίπεδα ορμονών στο σώμα που συμβαίνουν με την ωορρηξία. Συγκεκριμένα, οι προσταγλανδίνες προκαλούν κοιλιακές συσπάσεις που μπορεί να προκαλέσουν πόνο και γαστρεντερικά συμπτώματα. Η χρήση ορισμένων τύπων αντισυλληπτικών χαπιών μπορεί να αποτρέψει τα συμπτώματα της δυσμηνόρροιας επειδή εμποδίζουν την εμφάνιση ωορρηξίας.
Σε πολλές γυναίκες η πρωτοπαθής δυσμηνόρροια υποχωρεί σταδιακά. Η εγκυμοσύνη έχει επίσης αποδειχθεί ότι μειώνει τη σοβαρότητα της δυσμηνόρροιας, όταν επανέρχεται η έμμηνος ρύση. Ωστόσο, η δυσμηνόρροια μπορεί να συνεχιστεί μέχρι την εμμηνόπαυση. Το 5-15% των γυναικών με δυσμηνόρροια εμφανίζουν συμπτώματα αρκετά σοβαρά ώστε να παρεμποδίζονται οι καθημερινές δραστηριότητες.
Αίτια
Η δυσμηνόρροια μπορεί να ταξινομηθεί ως πρωτοπαθής ή δευτεροπαθής με βάση την απουσία ή την παρουσία υποκείμενης αιτίας. Η πρωτοπαθής δυσμηνόρροια εμφανίζεται χωρίς σχετική υποκείμενη πάθηση, ενώ η δευτεροπαθής δυσμηνόρροια έχει συγκεκριμένη υποκείμενη αιτία, συνήθως μια πάθηση που επηρεάζει τη μήτρα ή άλλα αναπαραγωγικά όργανα.
Οι επώδυνες εμμηνορροϊκές κράμπες που προκύπτουν από υπερβολική απελευθέρωση προσταγλανδινών αναφέρονται ως πρωτοπαθής δυσμηνόρροια. Η πρωτοπαθής δυσμηνόρροια ξεκινά συνήθως μέσα σε ένα ή δύο χρόνια μετά την εμμηναρχή, συνήθως με την έναρξη των κύκλων ωορρηξίας.
Δευτερογενής δυσμηνόρροια διαγιγνώσκεται όταν ο πόνος της εμμήνου ρύσεως είναι δευτερεύουσα αιτία άλλης διαταραχής. Οι καταστάσεις που προκαλούν δευτεροπαθή δυσμηνόρροια περιλαμβάνουν την ενδομητρίωση, τα ινομυώματα της μήτρας και την αδενομύωση. Σπάνια, οι συγγενείς δυσπλασίες, οι ενδομήτριες συσκευές, ορισμένοι καρκίνοι και οι λοιμώξεις της πυέλου προκαλούν δευτερογενή δυσμηνόρροια. Εάν ο πόνος εμφανίζεται μεταξύ των περιόδων εμμήνου ρύσεως, διαρκεί περισσότερο από τις πρώτες ημέρες της περιόδου ή δεν ανακουφίζεται επαρκώς με τη χρήση μη στεροειδών αντιφλεγμονωδών φαρμάκων (ΜΣΑΦ) ή ορμονικών αντισυλληπτικών, αυτό μπορεί να είναι σημάδι ότι υπάρχουν δευτερεύουσες αιτίες της δυσμηνόρροιας.
Όταν χρησιμοποιείται λαπαροσκόπηση για διάγνωση, η πιο κοινή αιτία δυσμηνόρροιας είναι η ενδομητρίωση, σε περίπου 70% των εφήβων.
Άλλες αιτίες δευτερογενούς δυσμηνόρροιας περιλαμβάνουν λειομύωμα, αδενομύωση, κύστεις ωοθηκών, πυελική συμφόρηση και σπηλαιωμένη και επικουρική μάζα της μήτρας.
Παράγοντες κινδύνου
Τρεις διαφορετικοί πιθανοί φαινότυποι έχουν εντοπιστεί στη δυσμηνόρροια, οι οποίοι περιλαμβάνουν «πολλαπλά σοβαρά συμπτώματα», «ήπιο εντοπισμένο πόνο» και «έντονο εντοπισμένο πόνο». Ενώ υπάρχουν πιθανές διαφορές στους γονότυπους που βρίσκονται κάτω από κάθε φαινότυπο, οι συγκεκριμένοι συσχετιζόμενοι γονότυποι δεν έχουν ακόμη εντοπιστεί. Αυτοί οι φαινότυποι επικρατούν σε διαφορετικά επίπεδα σε διαφορετικούς πληθυσμούς, υποδηλώνοντας διαφορετικές αλληλικές συχνότητες μεταξύ των πληθυσμών (όσον αφορά τη φυλή, την εθνικότητα και την εθνικότητα).
Μηχανισμός
Ο υποκείμενος μηχανισμός της πρωτοπαθούς δυσμηνόρροιας είναι οι συσπάσεις των μυών της μήτρας που προκαλούν τοπική ισχαιμία.
Κατά τη διάρκεια του εμμηνορροϊκού κύκλου ενός ατόμου, το ενδομήτριο πυκνώνει ως προετοιμασία για πιθανή εγκυμοσύνη. Μετά την ωορρηξία, εάν το ωάριο δεν γονιμοποιηθεί και δεν υπάρχει εγκυμοσύνη, ο συσσωρευμένος ιστός της μήτρας δεν χρειάζεται και έτσι αποβάλλεται.
Οι προσταγλανδίνες και τα λευκοτριένια απελευθερώνονται κατά την έμμηνο ρύση, λόγω της συσσώρευσης ωμέγα-6 λιπαρών οξέων. Η απελευθέρωση προσταγλανδινών και άλλων φλεγμονωδών μεσολαβητών στη μήτρα προκαλεί συστολή της μήτρας και μπορεί να οδηγήσει σε συστηματικά συμπτώματα όπως ναυτία, έμετο, φούσκωμα και πονοκεφάλους ή ημικρανίες. Οι προσταγλανδίνες πιστεύεται ότι έχουν πρωτεύοντα ρόλο στην πρωτοπαθή δυσμηνόρροια. Όταν οι μύες της μήτρας συστέλλονται, περιορίζουν την παροχή αίματος στον ιστό του ενδομητρίου, ο οποίος, με τη σειρά του, ισχαιμεί και πεθαίνει. Αυτές οι συσπάσεις της μήτρας συνεχίζονται καθώς συμπιέζουν τον παλιό, νεκρό ενδομήτριο ιστό μέσω του τραχήλου της μήτρας και έξω από το σώμα μέσω του κόλπου. Αυτές οι συσπάσεις, και η προκύπτουσα προσωρινή στέρηση οξυγόνου στους κοντινούς ιστούς, πιστεύεται ότι είναι υπεύθυνες για τον πόνο ή τις κράμπες που εμφανίζονται κατά τη διάρκεια της εμμήνου ρύσεως.
Διάγνωση
Η διάγνωση της δυσμηνόρροιας συνήθως τίθεται απλώς με βάση ιατρικό ιστορικό πόνου της περιόδου που παρεμποδίζει τις καθημερινές δραστηριότητες. Ωστόσο, δεν υπάρχει κάποια καθολικά αποδεκτή τυπική τεχνική για τον ποσοτικό προσδιορισμό της σοβαρότητας των πόνων της περιόδου. Υπάρχουν διάφορα μοντέλα ποσοτικοποίησης, που ονομάζονται συμπτωματομετρίες εμμήνου ρύσεως, που μπορούν να χρησιμοποιηθούν για την εκτίμηση της σοβαρότητας των πόνων της περιόδου καθώς και για τον συσχετισμό τους με τον πόνο σε άλλα μέρη του σώματος, την εμμηνορροϊκή αιμορραγία και τον βαθμό παρέμβασης στις καθημερινές δραστηριότητες.
Μόλις γίνει η διάγνωση της δυσμηνόρροιας, απαιτείται περαιτέρω έρευνα για την αναζήτηση οποιασδήποτε δευτερεύουσας υποκείμενης αιτίας, προκειμένου να μπορέσει να αντιμετωπιστεί ειδικά και να αποφευχθεί η επιδείνωση μιας ίσως σοβαρής υποκείμενης αιτίας.
Η περαιτέρω εξέταση περιλαμβάνει εξειδικευμένο ιατρικό ιστορικό συμπτωμάτων και εμμηνορροϊκών κύκλων και πυελική εξέταση. Με βάση τα αποτελέσματα από αυτά, μπορεί να παρακινηθούν πρόσθετες εξετάσεις, όπως:
Αντιμετώπιση
Οι θεραπείες που στοχεύουν στον μηχανισμό του πόνου περιλαμβάνουν μη στεροειδή αντιφλεγμονώδη φάρμακα (ΜΣΑΦ) και ορμονικά αντισυλληπτικά. Τα ΜΣΑΦ αναστέλλουν την παραγωγή προσταγλανδινών. Με μακροχρόνια θεραπεία, η ορμονική αντισύλληψη μειώνει την ποσότητα υγρού/ιστού της μήτρας που αποβάλλεται από τη μήτρα. Αυτό έχει ως αποτέλεσμα μικρότερη, λιγότερο επώδυνη έμμηνο ρύση. Αυτά τα φάρμακα είναι συνήθως πιο αποτελεσματικά από θεραπείες που δεν στοχεύουν στην πηγή του πόνου (π.χ. παρακεταμόλη). Η τακτική σωματική δραστηριότητα μπορεί να περιορίσει τη σοβαρότητα των κραμπών της μήτρας.
Φάρμακα
Τα μη στεροειδή αντιφλεγμονώδη φάρμακα (ΜΣΑΦ) όπως η ιβουπροφαίνη και η ναπροξένη είναι αποτελεσματικά στην ανακούφιση του πόνου της πρωτοπαθούς δυσμηνόρροιας. Μπορούν να έχουν παρενέργειες όπως ναυτία, δυσπεψία, πεπτικό έλκος και διάρροια.
Η χρήση ορμονικής αντισύλληψης μπορεί να βελτιώσει τα συμπτώματα της πρωτοπαθούς δυσμηνόρροιας. Μια συστηματική ανασκόπηση του 2009 βρήκε περιορισμένα στοιχεία ότι οι χαμηλές ή μεσαίες δόσεις οιστρογόνων που περιέχονται στο αντισυλληπτικό χάπι μειώνουν τον πόνο που σχετίζεται με τη δυσμηνόρροια. Επιπλέον, δεν βρέθηκαν διαφορές μεταξύ των διαφορετικών σκευασμάτων αντισυλληπτικών χαπιών.
Μια ανασκόπηση έδειξε την αποτελεσματικότητα της διαδερμικής νιτρογλυκερίνης. Ανασκοπήσεις έδειξαν ότι τα συμπληρώματα μαγνησίου ήταν αποτελεσματικά. Μια ανασκόπηση έδειξε τη χρησιμότητα της χρήσης αναστολέων διαύλων ασβεστίου.
Η ταμοξιφαίνη έχει χρησιμοποιηθεί αποτελεσματικά για τη μείωση της συσταλτικότητας της μήτρας και του πόνου σε ασθενείς με δυσμηνόρροια.
Συμπληρώματα διατροφής
Δεν υπάρχουν επαρκή στοιχεία που να προτείνουν τη χρήση πολλών φυτικών ή διατροφικών συμπληρωμάτων για τη θεραπεία της δυσμηνόρροιας, όπως μελατονίνη, βιταμίνη Ε, μάραθο, άνηθο, χαμομήλι, κανέλα, ρόδο δαμασκού, ραβέντι, γκουάβα και ξυσμαλόβιο. Συνιστάται περαιτέρω έρευνα για την επιβεβαίωση ισχνών ενδείξεων οφέλους για: τριγωνέλλα, τζίντζερ, βαλεριάνα, ζαταρία, θειικό ψευδάργυρο, ιχθυέλαιο και βιταμίνη Β1. Μια ανασκόπηση του 2016 διαπίστωσε ότι τα στοιχεία ασφάλειας είναι ανεπαρκή για τα περισσότερα συμπληρώματα διατροφής. Υπάρχουν κάποιες ενδείξεις για τη χρήση της τριγωνέλλας.
Μια ανασκόπηση βρήκε ότι η θειαμίνη και η βιταμίνη Ε είναι πιθανώς αποτελεσματικές. Βρήκε ότι οι επιπτώσεις του ιχθυελαίου και της βιταμίνης Β12 ήταν άγνωστες. Οι ανασκοπήσεις βρήκαν ενδεικτικά στοιχεία ότι η σκόνη τζίντζερ μπορεί να είναι αποτελεσματική για την πρωτοπαθή δυσμηνόρροια. Οι ανασκοπήσεις έχουν βρει πολλά υποσχόμενα στοιχεία για την κινεζική βοτανοθεραπεία για την πρωτοπαθή δυσμηνόρροια, αλλά ότι τα στοιχεία περιορίζονταν από την κακή μεθοδολογική του ποιότητα.
Άλλα
Η θερμότητα είναι αποτελεσματική σε σύγκριση με τα ΜΣΑΦ και είναι μια επιλογή που προτιμούν πολλοί ασθενείς, καθώς είναι εύκολα προσβάσιμη και δεν έχει γνωστές παρενέργειες.
Υπάρχουν κάποιες ενδείξεις ότι οι ασκήσεις που εκτελούνται 3 φορές την εβδομάδα για περίπου 45 έως 60 λεπτά, χωρίς ιδιαίτερη ένταση, μειώνουν τον πόνο της περιόδου.
Μια ανασκόπηση του 2016 Cochrane για τον βελονισμό για τη δυσμηνόρροια κατέληξε στο συμπέρασμα ότι είναι άγνωστο εάν ο βελονισμός είναι αποτελεσματικός. Υπήρχαν επίσης ανησυχίες για μεροληψία στο σχεδιασμό της μελέτης και στη δημοσίευση, ανεπαρκείς αναφορές (λίγες εξέτασαν τις ανεπιθύμητες ενέργειες) και ότι ήταν ασυνεπείς. Υπάρχουν αντικρουόμενες αναφορές στη βιβλιογραφία, συμπεριλαμβανομένης μιας ανασκόπησης που διαπίστωσε ότι ο βελονισμός, η τοπική θερμότητα και οι συμπεριφορικές παρεμβάσεις είναι πιθανώς αποτελεσματικές. Βρήκε ότι η επίδραση του βελονισμού και των μαγνητών ήταν άγνωστη.
Μια συστηματική ανασκόπηση του 2007 βρήκε ορισμένα επιστημονικά στοιχεία ότι οι συμπεριφορικές παρεμβάσεις μπορεί να είναι αποτελεσματικές, αλλά ότι τα αποτελέσματα πρέπει να αντιμετωπίζονται με προσοχή λόγω κακής ποιότητας των δεδομένων.
Ο χειρισμός της σπονδυλικής στήλης δεν φαίνεται να είναι χρήσιμος. Αν και έχουν γίνει ισχυρισμοί για χειροπρακτική φροντίδα, σύμφωνα με τη θεωρία ότι η θεραπεία των υπεξαρθρώσεων στη σπονδυλική στήλη μπορεί να μειώσει τα συμπτώματα, μια συστηματική ανασκόπηση του 2006 βρήκε ότι συνολικά κανένα στοιχείο δεν υποδηλώνει ότι ο χειρισμός της σπονδυλικής στήλης είναι αποτελεσματικός για τη θεραπεία της πρωτοπαθούς και δευτερογενούς δυσμηνόρροιας.
Μια ανασκόπηση του 2011 ανέφερε ότι η υψηλής συχνότητας διαδερμική ηλεκτρική διέγερση των νεύρων μπορεί να μειώσει τον πόνο σε σύγκριση με το εικονικό TENS, αλλά φαίνεται να είναι λιγότερο αποτελεσματική από την ιβουπροφαίνη.
Μια θεραπεία έσχατης ανάγκης είναι η προϊερή νευρεκτομή.
Επιδημιολογία
Η δυσμηνόρροια είναι μια από τις πιο συχνές γυναικολογικές παθήσεις, ανεξαρτήτως ηλικίας ή φυλής. Είναι μια από τις πιο συχνά αναγνωρισμένες αιτιολογίες πυελικού πόνου σε ενήλικες με εμμηνόρροια. Ο επιπολασμός της δυσμηνόρροιας μπορεί να κυμαίνεται μεταξύ 16% και 91% των ερωτηθέντων ατόμων, με έντονο πόνο να παρατηρείται στο 2% έως 29% των ατόμων με έμμηνο ρύση. Οι αναφορές δυσμηνόρροιας είναι συχνότερες στα άτομα στα τέλη της εφηβείας και στα 20 τους, με τις αναφορές να μειώνονται συνήθως με την ηλικία. Ο επιπολασμός στις έφηβες γυναίκες έχει αναφερθεί ότι είναι 67,2% από μία μελέτη και 90% από άλλη. Έχει δηλωθεί ότι δεν υπάρχει σημαντική διαφορά στον επιπολασμό ή τη συχνότητα εμφάνισης μεταξύ των φυλών, αν και μια μελέτη με ισπανόφωνες έφηβες γυναίκες έδειξε αυξημένο επιπολασμό και αντίκτυπο σε αυτήν την ομάδα. Μια άλλη μελέτη έδειξε ότι η δυσμηνόρροια ήταν παρούσα στο 36,4% των συμμετεχόντων και συσχετίστηκε σημαντικά με χαμηλότερη ηλικία και λιγότερες εγκυμοσύνες. Λέγεται ότι η τεκνοποίηση ανακουφίζει από τη δυσμηνόρροια, αλλά αυτό δεν συμβαίνει πάντα. Μια μελέτη έδειξε ότι σε άτομα δεν έχουν καταστεί έγγυα με πρωτοπαθή δυσμηνόρροια, η σοβαρότητα του εμμηνορροϊκού πόνου μειώθηκε σημαντικά μετά την ηλικία των 40 ετών.
Παραπομπές
Κατηγορία:Γυναικολογικές παθήσεις Κατηγορία:Πόνος
Χελωναριά Μεσσηνίας
Η Χελωναριά είναι χωριό στον νομό Μεσσηνίας. Διοικητικά υπάγεται στην δημοτική ενότητα Πεταλιδίου του Δήμου Μεσσήνης.
Στην απογραφή του 2001 είχε πληθυσμό 29 κατοίκων.
Κατηγορία:Χωριά του νομού Μεσσηνίας Κατηγορία:Επαρχία Πυλίας Κατηγορία:Δήμος Μεσσήνης